Projekty
"Wuknyć wuknyć"
Kóždolětnje wotměje so w prěnim šulskim tydźenju za wšitkich šulerjow wuknjenski trening, kiž je specielnje wusměrjeny na jednotliwe šulske schodźenki. Naš projekt „Wuknyć wuknyć“ wopřija nimo poskitkow k specielnym wuknjenskim technikam a wuknjenskobiologiskej wědźe tež wšelake zwučowanja, w kotrychž so nowe sposrědkowane wuknjenske metody trenuja a nałožuja.
Poskiti
Z mnohimi poskitkami podpěramy najwšelakoriše nadarjenosće našich šulerjow.
Wjele projektow přewjedźe so w ramiku wučby jednotliwych schodźenkow a předmjetow. Wosebite abo rjadownju přesahowace projekty su:
- wopyt ptačokwasneho předstajenja SLA za rjadownju 5
- znajmjeńša dwě dźiwadłowej předstajeni za kóždu rjadownju w běhu šulskeho lěta (serbsko- a němskorěčne)
- dźiwadłowe předstajenje w jendźelšćinje
- eko-dźeń do jutrowych prózdnin
- wobdźělenje na wubědźowanjach
- "Wysokoskok z hudźbu"
- nazymski crossowy běh
- kenguru-wubědźowanje
- Olympiada serbskeje rěče
- wubědźowanje wo najrjeńše serbske jutrowne jejko
- sněhakowarske kursy za rjadownju 7
- dwaj koncertaj zhromadnje z hudźbnej šulu a ze zakładnej šulu
- adwentny koncert
- koncert na kóncu šulskeho lěta
Jězba do Jendźelskeje
Wosebity wjeršk našich šulerjow rjadownje 9 je jězba do Jendźelskeje, hdźež skići so jim móžnosć, cuzu rěč nałožować a so w njej wukmanjeć.
Šulerjo skruća a rozšěrjeja swoje znajomosće jendźelšćiny na mjezynarodnej rěčnej šuli Kent School of English. Tu wuknu zhromadnje ze šulerjemi z cyłeje Europy. Jako hosćo w swójbach, přez mnohostronske popołdniše aktiwity a ekskusije, zeznaja typiski jendźelski wšědny dźeń.
Hodowne wiki
Dalši wosebity wjeršk našeho šulskeho žiwjenja leži w dohodownym času.
Kóžde druhe lěto přewjedźemy naše swójske hodowne wiki. K tutej přiležnosći předstajimy ekskluziwnje za hodowne wiki nowokomponowany, z nowymi tekstami a zajimawej choreografiju wuhotowany hodowny musical. Kóžda rjadownju přihotuje w běhu projektoweho tydźenja hodownu dekoraciju, adwentne wěncy a druhu adwentnu pychu, wudźěłki z drjewa a mnohe překwapjenki za naše wiki.
slk_Latn ban_Latn szl_Latn ayr_Latn slk_Latn szl_Latn ces_Latn ces_Latn pol_Latn szl_Latn slv_Latn pol_Latn eng_Latn run_Latn eng_Latn run_Latn bos_Latn pol_Latn twi_Latn slk_Latn szl_Latn slv_Latn szl_Latn swh_Latn ces_Latn szl_Latn